Իրականում «Բարեգործության մասին» ՀՀ օրենքում այս նախագծով որեւէ բան չի փոխվում: Կառավարությունում այժմ առկա է «Բարեգործական ծրագրերի հանձնաժողով», սակայն այն սահմանադրական փոփոխություններից հետո կորցրել է իր լիազորությունները: Այժմ այս հանձնաժողովի կարգավիճակը հակասահմանադրական է, այդ իսկ պատճառով ստեղծվում է լիազոր մարմին, որին փոխանցվում են բացառապես այն լիազորությունները, որոնք ունի ներկայիս հանձնաժողովը: Փոփոխություններով բարեգործության աջակցության համար վարչապետին կից ստեղծվում է խորհրդակցական մարմին: Ասել է, թե որեւէ դարակազմիկ փոփոխություն տեղի չի ունենում: Պարզապես կարգավորումները բերվում են օրենքի դաշտ: